भ्रूण हत्या से समाज में बढ़ेगी विवाह की समस्या: शिवानी
सेहतविभाग की तरफ से सिविल सर्जन बठिंडा डॉ. आरएस रंधावा की देखरेख में कम्यूनिटी हेल्थ सेंटर गोनियाना के गांव भोखड़ा में ब्लाक स्तर बेटी बचाओ- बेटी पढ़ाओ जागरूकता वर्कशॉप करवाई गई। जिला परिवार भलाई आफिसर डॉ. रवनदीप कौर बराड़ की देखरेख में आयोजित इस वर्कशाप में सीनियर मेडिकल आफिसर डॉ. अनिल गर्ग, डॉ. शिवानी गोयल, डॉ. गुरजीत सिंह सरपंच महिंदर कौर विशेष तौर पर पहुंचे। इस मौके पर डॉ. रवनदीप बराड़ ने एक लड़की की मां की काउंसिलिंग करने सेहत विभाग की वीएचएनसी अन्य विभाग की मीटिंग दौरान कन्या भ्रूण हत्या जैसी समस्याओं पर विचार करने पर जोर दिया, ताकि समाज मेंं इसे खत्म किया जा सके। एसएमअो डॉ. अनिल गोयल ने कहा कि लड़की के अच्छे जीवन के लिए जरूरी है कि लड़की को उच्च शिक्षा दी जाए, ताकि वह अपने जीवन को बढ़िया तरीके से निरबाह सके। उन्होंने बताया कि विभाग की तरफ से 5 साल तक बच्चियों का सिविल अस्पताल में निशुल्क सेहत सेवाएं दी जाती है। इसके अलावा गर्भवती महिलाओं का जनेपा भी अस्पतालों में निशुल्क किया जाता है। डॉ. शिवानी गोयल ने कहा कि अगर हम लोग भ्रूण हत्या करते रहे, तो लिंग असमानता के कारण समाज में विवाह की समस्याएं बढ़ेगी और कई सामाजिक रिश्ते भी खत्म होंगे। उन्होंने कहा कि ग्राम पंचायत गांव स्तर क्लब या नौजवान लड़कियों की मदद से जागरूकता मुहिम चलाकर भ्रूण हत्या रोकने का संदेश पहुंचाया जाए।
प्रोग्राम में शामिल सेहत विभाग के अधिकारी।
hin_Deva hin_Deva bho_Deva